b'\n_START_ARTICLE_\nStikalo za izklop v sili\n_START_PARAGRAPH_\nStikalo za izklop v sili je stikalo, ki se uporablja kot varnostni ukrep za izklop elektri\xc4\x8dne naprave v izrednih razmerah (po\xc5\xa1kodba pri delu) in v primerih, pri katerih ni mogo\xc4\x8de elektri\xc4\x8dne naprave izklopiti na obi\xc4\x8dajen na\xc4\x8din. Za razliko od obi\xc4\x8dajnih stikal stikalo za izklop v sili izklopi elektri\xc4\x8dno napravo v celoti. Narejen je tako, da je njegova uporaba zelo enostavna, v izrednih razmerah ga lahko uporabi tudi oseba, katere delo ni povezano z napravo. Stikalo za izklop v sili je name\xc5\xa1\xc4\x8deno na dostopnem mestu, zato lahko prihaja do zlorabe stikala._NEWLINE_Stikalo za izklop v sili se uporablja kot za\xc5\xa1\xc4\x8dita pred po\xc5\xa1kodbami ali celo pred smrtjo. Naprave z vgrajenim stikalom za izklop v sili so zato veliko bolj varne. Uporaba stikala je zelo enostavna - s pritiskom na rde\xc4\x8di gumb (gobica), se naprava v celoti izklopi. Prepoznavnost stikala: stikalo se nahaja na vidnem mestu naprave, je rde\xc4\x8de barve (oblika gobice) na rumeni podlagi. Stikalo za izklop v sili uporabljamo v industriji, v napravah za prosti \xc4\x8das,tekmovalnih avtomobilih in motorjih\n_START_SECTION_\nUporaba stikala v prevoznih sredstvih\n_START_PARAGRAPH_\nV vozilih, kot so motorne sani (ski jet), je stikalo za izklop v sili izdelano tako, da je na vrvici priklju\xc4\x8dek, ki je zataknjen v stikalo, drugi konec vrvice je pritrjen na voznika. V primeru padca iz vozila se izvle\xc4\x8de priklju\xc4\x8dek iz stikala in vozilo se popolnoma izklopi. V tekmovalnih vozilih (NASCAR) je stikalo za izklop v sili vgrajeno v pedale vozila (zavore, sklopka, plin).Stikalo za izklop v sili se vklopi, ko voznik izpusti vsa tri pedala.\n_START_SECTION_\nUporaba stikala pri napravah za pretakanje vnetljivih teko\xc4\x8din\n_START_PARAGRAPH_\nPri napravah za pretakanje vnetljivih teko\xc4\x8din se prav tako uporablja stikalo za izklop v sili, deluje tako da izklopi vse \xc4\x8drpalke izto\xc4\x8dasno in stem prepre\xc4\x8di dovod vnetljive teko\xc4\x8dine.\n_START_SECTION_\nUporaba stikala pri telovadnih pripomo\xc4\x8dkih\n_START_PARAGRAPH_\nPri telovadnih pripomo\xc4\x8dkih kot je tekalna steza se uporablja varnostni klju\xc4\x8d, ki ga ima teka\xc4\x8d zavezanega okoli pasu drugi del je zataknjen v stikalo za izklop v sili. V primeru padca ali izteka se tekalna steza v trenutku izklopi.'